[{"text_idx": "#000000", "text": "Multitask\u2019imise multisolve\u2019imine \u2013 MAHLAkas versioon"}, {"text_idx": "#000002", "text": "Ko\u0303ik need asjad, mida peaks tegema"}, {"text_idx": "#000003", "text": "Kevad on suure mu\u0308hinaga (t)a\u0308rganud ja talv paljudel meist umbes sama suure kolinaga vitamiinid kehast a\u0308ra tarbinud. Aga hooajalisest kevadva\u0308simuse ja vitamiinide teemast veelgi enam \u2013 praktiliselt aasta ringi \u2013 korrutab ha\u0308a\u0308l mu peas tervet jada asju, mida alati peaks tegema. Iga pa\u0308ev. Iga pa\u0308ev alati tegema. Kas keegi on veel minuga, andke endast ma\u0308rku!"}, {"text_idx": "#000004", "text": "Teate ju ku\u0308ll: \u201cAn apple a day keeps the doctor away!\u201d Iga pa\u0308ev peaks jooma va\u0308hemalt 6, veel parem kui 8 klaasi vett pa\u0308evas (Thank god, et supid ja smuutid ja muu vedelik, mida tarbid, la\u0308heb ka o\u0303nneks arvesse. Aga kas teadsid, et tass kohvi ei la\u0308he arvesse, vaid hoopis lahutab u\u0308he klaasi vett, sest viib vedelikku kehast va\u0308lja? Jajaa, nu\u0308u\u0308d siis tead!)"}, {"text_idx": "#000005", "text": "Tu\u0308kk tumedat s\u030cokolaadi ja pokaal punast veini on kuuldavasti su\u0308damele hea (kas just iga pa\u0308ev, no to\u0303esti ... ja a\u0308ra sa mitte mo\u0303tlegi alkoholi veeklaaside arvestusse panna)."}, {"text_idx": "#000006", "text": "Liigu va\u0308hemalt 10 000 sammu."}, {"text_idx": "#000007", "text": "Jaga \u2013 ja u\u0308htlasi saa 10 kallistust."}, {"text_idx": "#000009", "text": "Kelle ka\u0308tes on hea enesetunne?"}, {"text_idx": "#000011", "text": "Kui ma olen energiavarudest tu\u0308hi, ei ole mul seda ka enam millessegi panustada. Ning ikka ja alatihti on nii, et kiiretel aegadel teeme va\u0308ga kergesti ka\u0308rpeid just kahe ko\u0303ige vajalikuma, une ja toidu arvelt. Kindlasti ei saa seda mustrit ko\u0303igile u\u0308ldistada, aga usun, et kui istuksime praegu u\u0308hes ruumis, siis oleksime samamoodi tegutseva ka\u0308temere tunnistajaiks."}, {"text_idx": "#000012", "text": "Ole ise enda vitamiinide kunn!"}, {"text_idx": "#000013", "text": "Siin tuleb taas appi kuulus ja kummaline inimloomuse tahk nimega mugavus. Mugavus pole alati halb, ei maksa selle so\u0303na ku\u0308lge poogitud maiku kinni ja\u0308a\u0308da."}, {"text_idx": "#000014", "text": "Mugavus on vaat et ko\u0303igi revolutsiooniliste leiutiste taga ja teeb sihi poole pu\u0308rgides meist muudkui geeniuseid. Nii et olge iseenda geeniused ja hakake modifitseerima oma pa\u0308eva, kui te seda veel teinud pole."}, {"text_idx": "#000015", "text": "Mediteerida saad na\u0308iteks une-eelsel ajal, kui niikuinii unne vajumist ootaksid \u2013 vo\u0303i miks mitte ka oma hommikust va\u0308rskelt pressitud mahla nautides. Jalutuska\u0308igu ajal saad mo\u0303ne tegemist vajava u\u0308lesande jaoks oma peas ajuru\u0308nnakut pidada vo\u0303i arendavaid podcast\u2019e kuulata. Ja olen avastanud, et minu jaoks toimib va\u0308ga ha\u0308sti vitamiinide, tervisliku toitumise ja vedelikutarbimise u\u0308hendamine \u2013 ja ma ei pea siinkohal silmas magusat multivitamiinimahla."}, {"text_idx": "#000016", "text": "Mulle meeldib va\u0308rsket mahla juua. Pealegi olen pa\u0308ris peps valmistoodete, sealhulgas ka mahlade osas, sest need on pahatihti nii niiva\u0308ga magustatud. Neid juues pu\u0308u\u0308an end alati veenda, et suhkru ja sa\u0308ilitusainete kogum ei nulli vee ja vitamiinide kasulikku toimet, ei nulli, ei nulli ... kuid see ei o\u0303nnestu. Niisiis soetasin mahlapressi ja olen sest ajast peale ise oma mahlade kuningas. Soovitan soojalt! Katsetage julgelt mitte ainult puuviljade, aga ka ko\u0308o\u0308giviljade ja rohelisega!"}, {"text_idx": "#000017", "text": "Hea naturaalsete toodete leid \u2013 Kadarbiku"}, {"text_idx": "#000018", "text": "Va\u0308rske mahla tegemine on muidugi aegano\u0303udvam kui valmismahla haaramine, aga tasub ku\u0308llaga a\u0308ra. Ma\u0308letad, oma keha arvelt ei maksa mo\u0308o\u0308ndusi teha. Keegi meist pole aga kaitstud nende aeg-ajalt ei tea kust kerkivate hirmus kiirete aegade vastu."}, {"text_idx": "#000019", "text": "Kui mu elus koitis taas aeg, mil pidin to\u0308o\u0308 asjus palju ringi reisima ja esinemiste vahel ka\u0308igu pealt so\u0308o\u0308ma, avastasin u\u0308hel heal pa\u0308eval Kadarbiku mahlad. Ma lihtsalt ei suutnud ja\u0308lle seda tavapa\u0308rast toitvat, kuid magusat smuutit riiulilt korvi panna."}, {"text_idx": "#000020", "text": "Olin justnagu va\u0308ike jonniv laps, kes on kummalisel kombel ku\u0308llastunud iga pa\u0308ev Coca-Colat joomast ja no\u0303uab piima. Kohe pa\u0308ris-pa\u0308riselt la\u0308ksid mu silmad punni, kui sellesama magusa smuutipudeli ko\u0303rval eksponeeritud porgandimahla sildilt lugesin, et siit pudelist ma sa\u0308ilitus-, magus- ega va\u0308rvaineid ei leia."}, {"text_idx": "#000021", "text": "Ma vist lausa turtsatasin korraks u\u0308he ei-tea-kuidas-nad-seda-ku\u0308ll-teevad-naerumu\u0308hatuse. Veidi nagu uskmatu, aga sain u\u0308sna pea uskujaks, sest olen to\u0303esti naturaalsete maitsete ja toodete otsija (ja mulle na\u0308ib, et neid on me seas u\u0308ha rohkem). Nii et kui sindki ko\u0303netab, proovi ja\u0308rele."}, {"text_idx": "#000022", "text": "Suur valik kasulikke mahlu-smuutisid ka maiatele \u2013 oot, aga mis on milleks kasulik?"}, {"text_idx": "#000023", "text": "Mida rohkem ma su\u0308venesin, seda rikkalikuma valiku leidsin. Ta\u0308ielikeks lemmikuteks on saanud peedi-o\u0303una- ja porgandi-astelpajumahl (kodus teen ise enamasti porgandi-apelsini-ingverimahla, mm, soovitan!). Ilmselt seeto\u0303ttu, et olen u\u0308sna suur maiasmokk ja ro\u0303o\u0303mustan selle u\u0308le, et isegi peedimahlast saan magusaelamuse ka\u0308tte."}, {"text_idx": "#000024", "text": "Ka magus kaalikas on muide C-vitamiini sisaluses apelsinist u\u0308le, loodetavasti vo\u0303ib ka seda kunagi Kadarbiku mahlapudelites kohata. Mu su\u0308dame vo\u0303itnud ko\u0308o\u0308giviljamahlade ko\u0303rval on neil mo\u0303nusad smuutid ja vo\u0303iks isegi o\u0308elda eksperimentaalne rodu va\u0308rskelt pressitud mahlu."}, {"text_idx": "#000025", "text": "Va\u0308hemasti mina polnud enne kuulnud avokaadomahlast. Tore on seegi, et nende ku\u0308lmpressi meetod ja madalal kuumusel pasto\u0308riseerimine annab tervisliku toidu otsijatele vitamiinide sa\u0308ilimise garantii."}, {"text_idx": "#000026", "text": "Kadarbiku kodulehelt leiab kusjuures va\u0308ga laiapo\u0303hjalist infot erinevate puu-, ko\u0308o\u0308giviljade ja marjade kasulike omaduste kohta. Saab so\u0303o\u0303mu vo\u0303rra targemaks ku\u0308ll. Na\u0308iteks kas sina teadsid, et vaarikas on hea iivelduse ja valu leevendaja?"}, {"text_idx": "#000027", "text": "Eriti naistele kasulik peedimahl on u\u0308ks va\u0308heseid abistajaid meelemu\u0308rkidest mo\u0303jutatud rakkude taastumisel ning reguleerib ka suhkruhaiguse korral vere suhkrutaset koosto\u0308o\u0308s porgandiga."}, {"text_idx": "#000028", "text": "Porgandimahla hea mo\u0303ju silmadele ja luudele on ehk u\u0308ldtuntum, kuid et kasu saab temast ka unetuse puhul, mu\u0308rkainete kehast va\u0308lja viimisel ning et ta ho\u0303lbustab seedimist ning lo\u0303hustab kenasti rasva, andes hoogu vo\u0303itlusele u\u0308lekaalu vo\u0303i ko\u0303hukinnisusega, on ehk pa\u0308ris tore lugemine, vo\u0303i mis?"}, {"text_idx": "#000029", "text": "Seedeprobleeme aitavad kontrolli alla saada ka pirn, mustikas, rabarber ja mango, toksiine aitavad porgandi ko\u0303rval ka peet ja pirn. Loomulikult ko\u0303ik, mis abistab seedimist ja toksiliste ainete va\u0308ljaviimist, aitab ka kaalulangetajaid. Silmi tervistavad lisaks tuntud mustika-porgandi tandemile ananass (+ kaalikaski, mais!) jne jne \u2013 ma vo\u0303iksin veel ja\u0308tkata."}, {"text_idx": "#000030", "text": "Muuhulgas on Kadarbikul puust, punane ja samas la\u0308bipaistev eristus sellest, mis on mahl, mis nektar; mis on pu\u0308ree, mis smuuti, to\u0303stes katteloori ka kurikuulsalt sarjatud va\u0308ljendilt \u201cmahl kontsentreeritud mahlast\u201d. Sellekohast infot saab va\u0308rskest Mahlakoolist."}, {"text_idx": "#000031", "text": "Niisiis \u2013 mu\u0308riaad \u201cso\u0308o\u0308 seda, joo toda, tee nii, tee naa\u201d muutub palju kergemaks, kui vo\u0303tad hetkegi analu\u0308u\u0308siks ja uurimisto\u0308o\u0308ks."}, {"text_idx": "#000033", "text": "Muhe mahekohvik: Rohelise Maja kohvik Viljandis"}, {"text_idx": "#000035", "text": "Rohelise Maja kohvik asub Viljandi vanalinnas Koidu ta\u0308naval vanas apteegis. Istuda on vo\u0303imalik sees vo\u0303i armsas sisehoovis, samuti saab toitu kaasa osta. Kohviku interjo\u0308o\u0308r (ja eksterjo\u0308o\u0308r) on va\u0308ga hubane ja kodune. Igati armas so\u0308o\u0308gikoht, mis esmalt vo\u0303ib tunduda hipsterlik."}, {"text_idx": "#000036", "text": "Rohelises Majas pannakse suurt ro\u0303hku mahe- ja tervislikule toidule. Menu\u0308u\u0308st leiab hommikuso\u0308o\u0308ke, lo\u0303unal saab erinevaid suppe, salateid, praade. Lisaks on samasse majja sisse seatud pagarito\u0308o\u0308koda, mis pakub iga pa\u0308ev uusi vo\u0303rgutavaid mahetoorainest ku\u0308psetisi: kooke, pirukaid ja muidugi rukkileiba. (Allikas: Rohelise Maja kohviku Facebook) Ei puudu ka smuutivalik ja kohv on imeline! Suveperioodil on sealt vo\u0303imalik osta LaMuu o\u0308koja\u0308a\u0308tiseid."}, {"text_idx": "#000037", "text": "Niisamuti tegutseb Rohelises Majas pood, kust saab osta eri mahetooraineid kaalu ja\u0308rgi."}, {"text_idx": "#000038", "text": "Toitudest maitsesin hommikuso\u0308o\u0308gi menu\u0308u\u0308st mu\u0308slit jogurtiga ning marjasmuutit, mille kohta on mul ainult head so\u0303nad. Vanemad vo\u0303tsid ku\u0308psetistest kapsa- ja porgandipiruka, mis olid samuti va\u0308ga maitsvad."}, {"text_idx": "#000039", "text": "Rohelise Maja kohvikust lahkudes olid mul ainult positiivsed mo\u0303tted: teenindajad olid va\u0308ga so\u0303bralikud, maitsevesi oli igal laual juba olemas, toit jo\u0303udis kiiresti lauda."}, {"text_idx": "#000040", "text": "Kui satud Viljandisse, soovitan kohvikusse sisse astuda. Ise plaanin ku\u0308ll juba uut ku\u0308lastust."}, {"text_idx": "#000041", "text": "Fotode allikas Rohelise Maja kohviku Facebook"}, {"text_idx": "#000043", "text": "Artikkel peaks lugeja jaoks va\u0308a\u0308rtust sisaldama, kas no\u0303uannete vo\u0303i lausa mind-blowing tugeva motivatsioonilaksu na\u0308ol. Kas sina viitsiksid lugeda lugu, kus tundmatu inimene ra\u0308a\u0308gib sellest, miks talle nii va\u0308ga laulda meeldib ja kelleks ta saada tahab? Vo\u0303i millestki, mis sul juba samal o\u0303htul meelest la\u0308heb?"}, {"text_idx": "#000046", "text": "Ta\u0308htaegadest kinni pidamine on iseenesestmo\u0303istetav \u2014 ka vabatahtlik to\u0308o\u0308 on to\u0308o\u0308 ehk kohustus, mille oled endale teadlikult vo\u0303tnud. Juba pa\u0308evane hilinemine vo\u0303ib tingida olukorra, kus minu pa\u0308ev on juba seotud teiste artiklite o\u0303igeaegse ilmumisega ning eelmine pa\u0308ev, mis oli sinu artikliks planeeritud, seisis tu\u0308hjana. Lisaks ei pruugi toimetaja lu\u0308hikese ta\u0308htaja to\u0303ttu to\u0308o\u0308d toimetada jo\u0303uda ning avaldamise graafik paiskub segi \u2014 kuid ja\u0308rgmisse na\u0308dalasse on antud kirjutist keeruline lu\u0308kata, sest seal vo\u0303ib oma ja\u0308rge oodata sinu kolleegi to\u0308o\u0308, mille ta esitas samuti vaeva na\u0308hes, nagu sinagi, kokku lepitud ajaks. Me hindame sinu to\u0308o\u0308d va\u0308ga ning pakume sulle vastutasuks tuge ja no\u0303u, anname tagasisidet valminud to\u0308o\u0308 kohta ning YU kaudu saad kogemust ja ko\u0303lapinda, sul on vo\u0303imalus luua oma to\u0308o\u0308de portfoolio."}, {"text_idx": "#000048", "text": "Seda teeb peatoimetaja ning parimal juhul ja\u0308a\u0308vad tal tehtud muudatused lihtsalt na\u0308gemata ja analu\u0308u\u0308simata, halvimal juhul vaatab, et artikkel on veel toimetamata (sest parandusi pole na\u0308ha ... ) ning saadab uuesti toimetajatele."}, {"text_idx": "#000050", "text": "YU meedia paneb sind liikuma unistuste suunas. Julgemalt ja targemalt!"}, {"text_idx": "#000051", "text": "Pa\u0308ikesepoiss vo\u0303i po\u0303hjamaiselt karge popartist?\nKudumitest litriteni glamuur TFW lo\u0303pusirgel"}]